Steikt flesk

mini|Steikt flesk med duppe, servert med stua kålrabi, kål og potet.

Steikt flesk er ein tradisjonell middagsrett som mellom anna er kjend frå fleire skandinaviske land. Han er sett saman av pannesteikte fleskeskiver som kan serverast med saus, stappe, stuing, mjølbollar, poteter og grønsaker. Flesket kan òg serverast som tilbehøyr til ulike potet- og fiskeretter. Ein bruker gjerne skiver av lettsalta sideflesk til steikt flesk, men kan også bruka spekeflesk eller bacon.

I dansk matlaging blir den tradisjonelle forma for steikt flesk servert med persillesaus og kokte poteter. Dette er rekna som ein dansk nasjonalrett som er blitt særskild populær på valdagar.«Stegt flæsk den foretrukne valgmenu», dr.dk (6. nov. 2007)

I Noreg er steikt flesk brukt i mange kombinasjonar, til dømes i retten «flesk og duppe» der duppe er ein kvit saus.«Slik lager du flesk og duppe», klikk.no Steikt flesk er ein ingrediens i åbitfrukosten frå Sør-Trøndelag. Det kan også serverast til kumle eller saman med flatbrød til fiskerettar som gammalsei og plukkfisk. På Finnskogen blir steikt flesk gjerne servert med motti, kokte bollar av rugmjøl eller havre.«Oppskrift på motti fra Grue Finnskog » , finsk.no I Telemark blei potetgraut (lokalt jordeplegraut) servert med steikt flesk som erstatning for smørauge. 

I svensk matlaging kan ein til dømes servera steikt flesk til råraka (potetpannekake), äggakaka eller palt (raspeball).

Elles er steikt bacon ein viktig del av ein varm britisk (engelsk) frukost.

Kjelder

Denne artikkelen bygger på «Stekt flesk» frå , og «Stegt flæsk» frå  den 19. april 2014.  

Bakgrunnsstoff
Flesk og duppe  ved matprat.no

Kategori:Svineretter
Kategori:Dansk mat
Kategori:Norsk mat
Kategori:Svensk mat